b'\n_START_ARTICLE_\nJar Jar Binks\n_START_PARAGRAPH_\nJar Jar Binks er en figur i filmserien Star Wars. Figuren forekommer i filmene The Phantom Menace, Attack of the Clones, Revenge of the Sith og Star Wars: The Clone Wars. Rollen er der for \xc3\xa5 ha et komisk innslag. Ahmed Best er stemmen til Jar Jar, og har ogs\xc3\xa5 gitt bevegelsene til Jar Jar ved bruk av motioncapture-teknikken. Figuren er nesten helt datamaskingenerert. Han er en \xc2\xabGungan\xc2\xbb fra planeten Naboo._NEWLINE_Karakteren har m\xc3\xa5ttet t\xc3\xa5le mye kritikk fra dem som fant Jar Jar irriterende snarere enn morsom, og for noen er han selve symbolet p\xc3\xa5 alt de synes er galt med \xc2\xabforl\xc3\xb8per-trilogien\xc2\xbb av Star Wars.'